31997D0468
L 199/62
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 юли 1997 година
относно изготвяне на временен списък с предприятия от трети страни, от които държавите-членки разрешават вноса на месо от дивеч
(текст от значение за ЕИП)
(97/468/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне, за преходен период, на временни списъци с предприятия в трети страни, от които държавите членки имат правото да внасят някои продукти от животински произход, рибни продукти или живи двучерупчести мекотели (1), последно изменено с Решение 97/34/ЕО (2), и по-специално член 2, параграф 1 от него,
като има предвид, че Решение 94/86/ЕО на Комисията (3), последно изменено с Решение 96/137/ЕО (4), определя списък с трети страни, от които държавите-членки разрешават вноса на месо от дивеч;
като има предвид, че за много от страните в този списък изискванията относно здравето на животните и ветеринарното сертифициране за внос на месо от дивеч са определени в Решение 97/218/ЕО на Комисията (5) и в Решение 97/220/ЕО (6);
като има предвид, че Комисията е получила от някои трети страни списъци с предприятия с гаранции, че те изцяло спазват съответните здравни изисквания на Общността и че ако дадено предприятие не ги спазва, неговата експортна дейност за Европейската общност ще бъде спряна;
като има предвид, че Комисията не е била в състояние да се увери в съответствието на предприятията от всички тези трети страни с общностите изисквания и във валидността на гаранциите, представени от компетентните власти;
като има предвид, че, за да се избегне прекъсване на търговията с месо от дивеч с тези страни, се налага да им бъде предоставен допълнителен срок, през който държавите-членки да могат да продължат да внасят месо от дивеч от предприятията, които те са признали под резерва, че продажбите на такова месо ще бъдат ограничени в рамките на техния национален пазар; като има предвид, че през този допълнителен срок Комисията ще събира от съответните страни необходимите гаранции, с цел да може да ги прибави към списъка в съответствие с процедурата, посочена в Решение 95/408/ЕО;
като има предвид, че по отношение на Чешката Република списъкът с предприятията е определен с Решение 97/299/ЕО на Комисията (7);
като има предвид, че след изтичане на този срок трети страни, които не са представили своите списъци с предприятия в съответствие с общностните правила, няма да имат повече право да изнасят месо от дивеч за Общността;
като има предвид, че държавите-членки отговарят за това сами да се уверят, че предприятията, от които внасят месо от дивеч, спазват изисквания за производство и пускане на пазара, които не могат да бъдат по-малко строги от общностните изисквания;
като има предвид, че временни списъци на предприятия, произвеждащи месо от дивеч, могат да бъдат съставени по отношение на някои страни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на месо от дивеч от предприятия от трети страни, включени в списъка към приложението по-долу.
2. По отношение на трети страни, различни от изброените в приложението, държавите-членки могат да разрешат на предприятията да внасят месо от дивеч до 1 януари 1998 г.
3. Вносът на месо от дивеч продължава да подлежи на ветеринарните разпоредби, приети в Общността.
Член 2
Настоящото решение се прилага от 1 юли 1997 г.
Член 3
Адресати на настоящото решение са държавите-членки.
Съставено в Брюксел на 7 юли 1997 година.